送李辟疆
作者：楊傑
朝代：宋

paragraphs: 李辟疆，濡須别我遊池陽。
别後不得信，不覺青女三飛霜。
每見世俗仇讎盃觴，桎梏文章。
憶君酒怪吟狂，往往登髙崗。
但見大江水茫茫，九華峰青蒼，使我增悲傷。
明堂禮後一百二十日，忽騎蹇驢訪我来池陽。
倒覆我巾箱，得我弊藁數十張。
索我狂書八九行，吿我明日遊帝鄉。
我知利民術，君心十年藏。
青雲一萬里，此去髙翶翔。